
ŠILUTĖS RAJONO SAVIVALDYBĖS TARYBA
MERO IR TARYBOS VEIKLOS ADMINISTRAVIMO SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS TARYBOS 2023 M. BALANDŽIO 27 D. SPRENDIMO NR. T1-4 „DĖL ŠILUTĖS RAJONO SAVIVALDYBĖS TARYBOS KOMITETŲ PIRMININKŲ IR PAVADUOTOJŲ SKYRIMO“ PAKEITIMO“ PROJEKTO

2026 m. rugpjūčio 19 d.

	1. Parengto projekto tikslai ir uždaviniai.
	

	Sprendimo projektas parengtas pasikeitus Šilutės rajono savivaldybės tarybos Socialinių reikalų komiteto sudėčiai ir nutrūkus buvusio komiteto pirmininko pavaduotojo tarybos nario įgaliojimams. Projekto tikslas – pakeisti Šilutės rajono savivaldybės tarybos 2023 m. balandžio 27 d. sprendimo Nr. T1-4 „Dėl Šilutės rajono savivaldybės tarybos komitetų pirmininkų ir pavaduotojų skyrimo“ 2.2 papunktį ir paskirti Socialinių reikalų komiteto pirmininko pavaduotoją.
	

	2. Kaip šiuo metu yra sureguliuoti projekte aptarti klausimai.
	

	Šilutės rajono savivaldybės tarybos 2023 m. balandžio 27 d. sprendimo Nr. T1-4 „Dėl Šilutės rajono savivaldybės tarybos komitetų pirmininkų ir pavaduotojų skyrimo“ 2.2 papunkčiu Socialinių reikalų komiteto pirmininko pavaduotoja buvo paskirta Alina Urbonienė. Lietuvos Respublikos vietos savivaldos įstatymo 19 straipsnio 3 ir 4 dalimis reglamentuojamas savivaldybės tarybos komiteto pirmininko ir jo pavaduotojo skyrimas.
	

	3. Kokių pozityvių rezultatų laukiama.
	

	Priėmus sprendimą bus užtikrintas sklandus Socialinių reikalų komiteto darbo organizavimas, komiteto pirmininko pavadavimas jam negalint eiti pareigų ir tinkamas komitetui pavestų funkcijų vykdymas.
	

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.
	

	Neigiamų pasekmių nenumatoma.
	

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.
	

	Lietuvos Respublikos vietos savivaldos įstatymas; Šilutės rajono savivaldybės tarybos 2023 m. balandžio 27 d. sprendimas Nr. T1-4 „Dėl Šilutės rajono savivaldybės tarybos komitetų pirmininkų ir pavaduotojų skyrimo“. Kitų teisės aktų keisti ar pripažinti netekusiais galios nereikės.
	

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.
	

	Sprendimo projekto antikorupcinis vertinimas neatliekamas, nes projektas nėra norminio pobūdžio ir juo nenumatoma reguliuoti Lietuvos Respublikos korupcijos prevencijos įstatymo 8 straipsnio 1 dalyje nurodytų visuomeninių santykių.
	

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.
	

	Specialistų vertinimų ir išvadų negauta. Ekonominiai apskaičiavimai neatliekami, papildomų Savivaldybės biudžeto lėšų nereikės.
	

	8. Projekto autorius ar autorių grupė.
	

	Mero ir Tarybos veiklos administravimo skyriaus vedėja Loreta Pakalniškienė.
	

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.
	

	Socialinių reikalų komitetas, komiteto pirmininko pavaduotojas, tarybos sprendimo pakeitimas.
	

	10. Kiti, autorių nuomone, reikalingi pagrindimai ir paaiškinimai.
	

	Nėra.

	Mero ir Tarybos veiklos administravimo 
skyriaus vedėja                                                                                              Loreta Pakalniškienė

	



